OpenLLM-France/wikimedia huggingface dataset:
# Dia Internacional per a l'Eliminació de la Discriminació Racial

El Dia Internacional per a l'Eliminació de la Discriminació Racial és un dia internacional que se celebra anualment el 21 de març, que té com a objectiu l'abolició de qualsevol forma de discriminació racial.
Aquest dia, de l'any 1960, la policia va obrir foc en una manifestació pacífica a Sharpeville, Sud-àfrica, contra les lleis d'aprovació de l'apartheid. A conseqüència de la intervenció, 69 persones van morir i 180 van resultar ferides. En proclamar el dia l'any 1966, l'Assemblea General de les Nacions Unides va demanar a la comunitat internacional que redoblés els seus esforços per tal d'eliminar totes les formes de discriminació racial.

## Dia dels Drets Humans a Sud-àfrica

A Sud-àfrica, el 'Dia dels Drets Humans' és un dia festiu que se celebra el 21 de març de cada any. El dia commemora les vides dels que van morir per lluitar per la democràcia i la igualtat de drets humans per a tothom a Sud-àfrica durant l'apartheid, un sistema institucionalment racista basat en la discriminació racial. La massacre de Sharpeville del 21 de març de 1960 és el dia de referència particular d'aquest dia festiu.

## Referències

* 1 2 «International Day for the Elimination of Racial Discrimination, 21 March». Nacions Unides. [Consulta: 15 juny 2022].
* ↑ «Dia Internacional de l’Eliminació de la Discriminació Racial». Generalitat de Catalunya. Arxivat de l'original el 2 de març 2022. [Consulta: 15 juny 2022].
* ↑ «Dia internacional de l'eliminació de la discriminació racial». Diputació de Barcelona, 19-03-2021. Arxivat de l'original el 21 de març 2021. [Consulta: 15 juny 2022].
# Registry of Toxic Effects of Chemical Substances

El Registry of Toxic Effects of Chemical Substances (RTECS) és un registre d'efectes tòxics de substàncies químiques, és un registre d'informació de toxicitat compilant la bibliografia científica oberta.
Fins a l'any 2001 va ser mantinguda pel National Institute for Occupational Safety and Health (NIOSH) i actualment és mantingut per l'empresa privada Elsevier MDL.
# Regió Amhara

Amhara és una de les nou kililoch (regions ètniques) d'Etiòpia, situada al centre del país i formada per les antigues províncies de Begemder, Gojjam, i Wollo.

## Població

Les llengües més parlades al territori són l'amhàric (91,2%), oromo (3%), agaw/awi (2,7%), qemant (1,2%), i agaw/amyr (1%). Per religions, el 81,5% són cristians ortodoxos, el 18,1% musulmans i el 0,1% protestants.

## Zones

* Zona Semien Gondar
* Zona Debub Gondar
* Zona Semien Wollo
* Zona Debub Wollo
* Zona Semien Shewa
* Zona Misrak Gojjam
* Zona Mirab Gojjam
* Zona Wag Hemra
* Zona Agew Awi
* Zona Oromia

## Presidents del Comité Executiu

* Adisu Legese (ANDM/EPRDF) 1992 - Oct 2000
* Yoseph Reta (1956) (ANDM/EPRDF) Oct 2000 - 5 Oct 2005
* Ayalew Gobeze (ANDM/EPRDF) 5 Oct 2005 - present

## Enllaços externs

* Estats d'Etiòpia: Informació Bàsica- Amhara Arxivat 2007-03-10 a Wayback Machine.
* Guia d'Àfrica: Amhara
* Mapa d'Amhara a UN-OCHA (arxiu PDF)
# Regió Amecameca

La regió Amecameca és una de les 16 regions de l'Estat de Mèxic. Està situada a l'est d'Estat de Mèxic.

## Municipis de la regió

* Amecameca
* Atlautla
* Ayapango
* Chalco
* Cocotitlán
* Ecatzingo
* Juchitepec
* Temamatla
* Tenango del Aire
* Tepetlixpa
* Tlalmanalco
* Valle de Chalco Solidaridad
* Ozumba

## Referències

* ↑ «Regionalización del estado de México.». Arxivat de l'original el 2022-07-10. [Consulta: 4 abril 2016].
* ↑ Regiones y municipios, gobierno del Estado de México, COPLADEM. 2016.
# Reeds Spring

Reeds Spring és una població dels Estats Units a l'estat de Missouri. Segons el cens del 2000 tenia 465 habitants.

## Demografia

Segons el cens del 2000, Reeds Spring tenia 465 habitants, 197 habitatges, i 123 famílies. La densitat de població era de 285 habitants per km².
Dels 197 habitatges en un 28,9% hi vivien nens de menys de 18 anys, en un 50,8% hi vivien parelles casades, en un 8,1% dones solteres, i en un 37,1% no eren unitats familiars. En el 31% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,2% tenia menys de 18 anys, un 7,3% entre 18 i 24, un 29,5% entre 25 i 44, un 22,4% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 88,5 homes.
La renda mediana per habitatge era de 25.982 $ i la renda mediana per família de 29.896 $. Els homes tenien una renda mediana de 25.000 $ mentre que les dones 18.125 $. La renda per capita de la població era de 13.103 $. Entorn del 9,9% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reeds Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Reeds Spring». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Reeducació mitjançant el treball

La reeducació mitjançant el treball (xinès simplificat: 劳动 教养; xinès tradicional: 勞動 教養; pinyin: láodòng jiàoyǎng), abreujat laojiao (xinès simplificat: 劳教; xinès tradicional: 勞教; pinyin: láojiào) va ser un sistema de detenció administrativa en la República Popular de la Xina. El sistema va ésser vigent des del 1957 fins al 2013, i va ser emprat contra persones acusades de delictes menors com el robatori petit, la prostitució i el tràfic de drogues, així com a dissidents polítics, peticionaris i membres de Falun Gong. Aquest sistema no s'ha de confondre amb el laogai o camps de treball.
Les sentències sota reeducació mitjançant el treball solien ser d'un a tres anys, amb una possible pròrroga d'un any. Va ser utilitzat principalment com una càstig administratiu per part de la policia, en comptes d'utilitzar sistema judicial i per tant, l'àmbit penal. Els detinguts rebien sovint educació política. Les estimacions sobre el nombre de persones sota el laojiao se situava entre els 190.000 fins als dos milions, anualment. Es calcula que el 2013 hi havia aproximadament 350 camps laojiao en funcionament.
El 28 de desembre de 2013, el Comitè Permanent del Congrés Popular Nacional va abolir la reeducació mitjançant el treball i van ésser alliberats els detinguts. [3] Tanmateix, diversos grups de drets humans han observat que s'han adoptat altres tipus de detenció extrajudicial, i que sovint s'utilitzen els antic centres laojiao com a centres de detenció oficialment anomenats centres de rehabilitació de drogues.

## Referències

* ↑ «Long overdue» (en anglès). [Consulta: 2 març 2018].
* ↑ «Document» (en anglès). [Consulta: 2 març 2018].
# Reeducant l'Andrew

Reeducant l'Andrew (títol original: When Andrew Came Home) és un telefilm estatunidenc dirigit per Artie Mandelberg, difós el 30 d'octubre de 2000 a Lifetime. Ha estat doblat al català.

## Argument

Quan el seu fill Andrew, segrestat pel seu ex-marit fa cinc anys, torna amb ella, Gail pensa que els seus precs han estat atesos. Està lluny de dubtar del traumatisme suportat per Andrew. Ràpidament, el nen de 10 anys mostra problemes de comportament. Gail decideix llavors posar-s'hi per ensenyar-lo a estimar novament.

## Repartiment

* Park Overall: Gail
* Jason Beghe: Eddie
* Seth Adkins: Andrew
* Carl Marotte: Ted
* Shannon Lawson: Deena Drake

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Reeducant l'Andrew». [Consulta: 27 abril 2018].
* ↑ «When Andrew Came Home» (en anglès). [Consulta: 27 abril 2018].
# Bilíbino

Bilíbino (en rus, Билибино) és una ciutat del districte autònom de Txukotka, a Rússia.

## Història

La construcció de Bilíbino començà el 1955, i la vila aconseguí l'estatus de ciutat el 1993. Fou batejada així en honor del geòleg rus Iuri Bilíbine (1901-1952).
La ciutat fou construïda prop de la central nuclear més septentrional del món, que entrà en funcionament el 1976.

## Economia

L'extracció d'or és una de les poques indústries que queden actives a Txukotka, després de la desintegració de la Unió Soviètica. Les principals mines d'or es troben al voltant de la vila de Bilíbino, i són explotades únicament a l'estiu, amb un accés només apte per a helicòpters.
# Ricard Català Marsal

Ricard Català Marsal (Falset segle xix - ? segle XX) va ser un poeta, periodista i editor català.
Vinculat al grup de joves que formaven la Colla modernista de Reus i amic personal de Josep Aladern, el fundador del grup, va incorporar-se al corrent modernista que considerava la poesia com a model per a la renovació cultural. Amb Josep Aladern va viatjar a València i a Madrid, on Aladern es va iniciar en l'ofici d'impressor. Després d'una curta estada a Barcelona, a finals de 1891 van fundar els dos amics, a Falset, la "Biblioteca Lo Modernisme: galeria d'autors innovadors", de curta durada, però on Ricard Català va publicar el recull Boca de Infern: poema líric, imprès per Aladern a la Impremta La Saura d'Alcover. Va col·laborar a les revistes modernistes que la Colla publicava a Reus: Reus Artístich (1890), La Gent del Llamp (1893), i La Nova Cathalunya (1896), la revista més important del Grup modernista a Reus, que Aladern havia començat a editar a Sitges. Amb l'Aladern i alguns membres dels modernistes reusencs va participar en les activitats modernistes de Santiago Rusiñol i en la defensa de Jacint Verdaguer durant el seu conflicte amb la jerarquia eclesiàstica. Anà a viure a Barcelona i col·laborà a les revistes Lo Teatro Regional, L'Atlàntida i a l'última etapa de L'Aureneta.

## Referències

* ↑ «Ricard Català Marçal». Gran Enciclopèdia Catalana. [Consulta: 6-X-2018].
* ↑ Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'Estudis Reusencs, 1982, p. 356.
# Bisbat de Pomesània

La diòcesi de Pomesània (polonès: Diecezja pomezańska ; llatí: Dioecesis Pomesaniensis) és una seu suprimida de l'Església catòlica a Polònia.

## Territori

La diòcesi s'estenia a les regions de Pomesània i Pogesània, a la Prússia Oriental.
La seu episcopal era la ciutat de Riesenburg.

## Història

La diòcesi va ser erigida pel legat papal Guillem de Mòdena el 29 de juliol de 1243, a l'interior del territori dels Estats Monàstics dels Cavallers Teutons.
El 253 entrà a formar part a la província eclesiàstica de l'arxidiòcesi de Riga.
El darrer bisbe en comunió amb la Santa Seu va ser Erhard von Queis, qui el 1524 s'uní al luteranisme.
Els bisbes de Chełmno van heretar el títol de bisbe de Pomesània, la qual cosa va ser confirmada per mitjà d'un breu apostòlic el 19 d'abril de 1601. El títol, però, va ser suprimit el 1763.
A l'octubre de 2014 la seu de Pomesània va ser nomenada seu episcopal titular; l'actual bisbe titular és Adam Wodarczyk, bisbe auxiliar d'Katowice.

## Cronologia episcopal

* Ernst, O.P. † (abans de 10 de gener de 1249 - 1260 mort)
* Albert, O.F.M. † (abans de 1 d'abril de 1261 - 1285 mort)
* Heinrich † (1286 - 1303 mort)
* Christian † (16 de maig de 1303 - 22 de juliol de 1306 mort)
* Lutho von Baldersheim † (3 de desembre de 1319 - 28 d'agost de 1321 mort)
* Rudolf † (5 de març de 1322 - 1332 mort)
* Bertold von Riesenburg † (1332 - vers el 28 de novembre de 1346 mort)
* Arnold † (4 de juny de 1347 - vers el 29 de gener de 1360 mort)
* Nikolaus von Radam † (20 d'abril de 1360 - 27 de novembre de 1376 mort)
* Johann Mönch † (16 de febrer de 1378 - 7 de març de 1409 mort)
* Johann Rymann † (24 de juliol de 1409 - 4 de setembre de 1417 mort)
* Gerhard Stolpmann † (9 de maig de 1418 - 22 de juliol de 1427 mort)
* Johann von Heilsberg † (13 d'octubre de 1427 - 18 de juliol de ? 1440 mort)
* Kaspar Lincke † (1440 - 28 d'octubre de 1463 mort)
** Nikolaus, O.T. † (18 de juliol de 1466 - ? renuncià) (bisbe electe)
** Vincenz Kielbasa † (1 d'abril de 1467 - 11 de maig de 1479 mort) (administrador apostòlic)
* Johann Christian von Lessen † (14 d'abril de 1480 - 10 d'abril de 1501 mort)
* Hiob von Dobeneck, O.T. † (27 d'agost de 1501 - 25 de maig de 1521 mort)
** Achille Grassi † (9 d'agost de 1521 - 22 de novembre de 1523 mort) (administrador apostòlic)
** Niccolò Ridolfi † (22 de novembre de 1523 - ?) (administrador apostòlic)
* Erhard von Queis † (1523 - 1524 apòstata)

## Cronologia de bisbes titulars

* Adam Wodarczyk, des del 13 de desembre de 2014

## Notes

* ↑ Elegit abans del 1310.

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Pomesania (anglès)
* Esquema de la diòcesi a www.gcatholic.org (anglès)
* Pius Bonifacius Gams, Series episcoporum Ecclesiae Catholicae, Leipzig 1931, p. 302(llatí)
* Konrad Eubel, Hierarchia Catholica Medii Aevi, vol. 1 Arxivat 2019-07-09 a Wayback Machine., p. 405; vol. 2 Arxivat 2018-10-04 a Wayback Machine., p. 218; vol. 3 Arxivat 2019-03-21 a Wayback Machine., p. 277(llatí)
* Ernst Friedrich Mooyer, Verzeichnisse der deutschen Bischöfe seit dem Jahr 800 nach Chr. Geb., Minden 1854, p. 84(alemany)
# Diak (Rússia)

Un diak (en rus дьяк), en plural diaki, era un rang burocràtic rus que corresponia a «cap de departament» en una oficina fins al segle xviii.

## Antecedents històrics
### Origen

Originàriament, entre els segles xiii i xiv era un servent del príncep, moltes vegades en qualitat de serf, que s'ocupava de la seva tresoreria i dels seus afers, i ja entrat el segle xiv, la paraula diak es convertí en un sinònim d'escrivent. L'enfrontament entre el poder reial i els boiars significà l'ascens dels diaki en l'administració, atès que eren emprats pel tsar per limitar el poder de la noblesa. Això es posa de manifest en la Compilació Legislativa de 1497 d'Ivan Vassílevitx, bàsica per a l'enfortiment del Gran Ducat de Moscou com a estat centralitzat.

### Auge

Al segle XVI els diaki jugaren un paper fonamental en el vertebrament de totes les administracions excepte de la militar. Els nivells inferiors amb funcions d'escrivent se separaren, i s'anomenaren podiatxi. Amb la formació dels zemstvos per part d'Ivan el Terrible, apareixen els "diaki del zemstvo", per la qual cosa els diaki arriben al seu auge màxim amb llur participació en la duma reial. Els diaki arribaren a exercir la direcció dels quatre prikaz més importants: bàsic, ambaixades, estat i Palau de Kazan. Al segle xvii, tenien l'oposició acèrrima dels boiars, si bé no era l'estament més prominent, sí que era el més poderós, de vegades fins i tot més que els boiars. A finals de segle, el Gran Ducat de Moscou comptava amb 100 diaki.

## Funcions

Un diak era el títol del cap d'una divisió estructural d'un prikaz. Per exemple, un possolski diak era un diak del Possolski Prikaz (Departament de Diplomàcia). Un dumni diak era el rang inferior a la Duma Estatal (segles XV-XVII).
Tingueren un paper fonamental en la formació de l'estat autocràtic, que uniren el poder reial, la petita noblesa local i l'administració dirigida pels diaki contra el poder dels boiars.
Deixant de banda la gran administració del Gran Ducat, els diaki es trobaven també a les administracions nobiliàries dels boiars, les urbanes i les eclesiàstiques episcopals, entre d'altres, sobretot a Nóvgorod.

## Referències

* 1 2 3 «Дьяк» (en rus). Gran Enciclopèdia Soviètica. [Consulta: 24 abril 2009].
* 1 2 3 4 5 6 «Дьяки - Diaki» (en rus). Diccionario Enciclopédico Brkgaus y Efron - Энциклопедический словарь Брокгауза и Ефрона. [Consulta: 24 abril 2009].
# República de Bolívar

República de Bolívar és la denominació que va adoptar l'actual Bolívia, entre l'11 d'agost i el 3 d'octubre de 1825, com el seu primer nom oficial en honor del militar veneçolà Simón Bolívar, per la seva lluita a aconseguir la independència de la corona espanyola, qui es va sentir afalagat al saber que un país portaria el seu nom.
La seva extensió era de 2.363.769 km². Limitava al nord i a l'est amb Brasil, al sud amb Paraguai i les Províncies Unides del Riu de la Plata, i a l'oest amb Xile i el Perú.
# Dies de glòria (pel·lícula de 1996)

Dies de glòria (títol original: Glory Daze) és una pel·lícula estatunidenca de cinema independent de 1996 dirigida per Rich Wilkes. Ha estat doblada al català.

## Argument

A dos dies del final dels seus quatre anys d'estudi a la universitat, Jack hauria de saltar d'alegria, i obrir una ampolla de xampany. Però està trist, deprimit amb la idea de separar-se de la seva banda de companys i companyes. Cadascú ha de fer la seva vida d'ara endavant. Més que ningú, Jack no s'hi resigna. Llavors, com per conjurar la sort, allarga la companyia amb els seus millors amics fins a la partida.

## Repartiment

* Ben Affleck: Jack
* Sam Rockwell: Rob
* Francès Stewart: Dennis
* Alyssa Milano: Chelsea
* Megan Ward: Joanie
* Kristin Bauer: Dina
* John Rhys-Davies: Luther
* Matt Damon: Edgar Pudwhacker
* Alfred Sole: un pescador

## Referències

* ↑ «Dies de glòria». esadir.cat.
* ↑ «Glory Daze». The New York Times.
# Braidwood

Braidwood és una població dels Estats Units a l'estat d'Illinois. Segons el cens del 2000 tenia 5.203 habitants.

## Demografia

Segons el cens del 2000, Braidwood tenia 5.203 habitants, 1.843 habitatges, i 1.422 famílies. La densitat de població era de 433,9 habitants/km².
Dels 1.843 habitatges en un 39,8% hi vivien nens de menys de 18 anys, en un 62,3% hi vivien parelles casades, en un 9,5% dones solteres, i en un 22,8% no eren unitats familiars. En el 18,5% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,5% tenia menys de 18 anys, un 8,6% entre 18 i 24, un 32,2% entre 25 i 44, un 20,9% de 45 a 60 i un 8,8% 65 anys o més.
L'edat mediana era de 34 anys. Per cada 100 dones de 18 o més anys hi havia 98,4 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Braidwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Braidwood». American Fact Finder. Oficina del Cens dels Estats Units, 12-01-2010.
# Braillans

Braillans és un municipi francès situat al departament del Doubs i a la regió de Borgonya - Franc Comtat. L'any 2007 tenia 132 habitants.

## Demografia
### Població

El 2007 la població de fet de Braillans era de 132 persones. Hi havia 52 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills, 20 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 49 eren l'habitatge principal de la família, 1 era una segona residència i 2 estaven desocupats. 48 eren cases i 4 eren apartaments. Dels 49 habitatges principals, 46 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien tres cambres, 7 en tenien quatre i 40 en tenien cinc o més. 47 habitatges disposaven pel capbaix d'una plaça de pàrquing. A 17 habitatges hi havia un automòbil i a 30 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Braillans el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 4 |
| 8 | 50 a 54 | 8 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 4 |
| 8 | 15 a 19 | 4 |
| 0 | 10 a 14 | 4 |
| 0 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 85 persones, 67 eren actives i 18 eren inactives. De les 67 persones actives 66 estaven ocupades (35 homes i 31 dones) i 1 aturada (1 dona i 1 dona). De les 18 persones inactives 10 estaven jubilades, 5 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 3 eren d'empreses de construcció i 1 d'una empresa d'hostatgeria i restauració.
Dels 4 establiments de servei als particulars que hi havia el 2009, 1 era un paleta, 2 guixaires pintors i 1 restaurant.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Braillans a l'INSEE.
* Évolution et structure de la population Fitxa amb el detall de dades de Braillans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Riu Gumal

El riu Gumal és un corrent fluvial de les Àrees Tribals d'Administració Federal, que neix prop de Sarwandi al Koh Nak a Afganistan, corrent al sud-est entrant a territori pakistanès a Domandi, on se li uneix el Kundar. Llavors corre cap a l'est fins a Murtaza al districte de Dera Ismail Khan. Entre Domandi i Murtaza rep pel nord al Wana Toi a Toi Khula, i pel sud al Zhob a Khajuri Kach. El canal del Gumal passa cap a l'Indus al sud de Dera Ismail Khan, però tota l'aigua s'utilitza per al reg i a l'Indus no n'arriba gens.

## Referències

* The imperial gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.